﻿ Times.am | 3 հայտնի նկարներ և դրանց ստեղծման հիմքում ընկած պատմությունները
19:30 - 31 / 03 / 2020
3 հայտնի նկարներ և դրանց ստեղծման հիմքում ընկած պատմությունները
ԵՐԵՎԱՆ, 31 ՄԱՐՏԻ, Aravot.am: Նկարիչները օգտագործում են իրենց խոզանակները՝ կտավների վրա պատմություն կերտելու համար: Հայտնի նկարները, երբեմն, շատ հետաքրքիր պատմություններ են ունենում: Ահա դրանցից մի քանիսը:
Մոնա Լիզան հրաշալի դիմանկար է, որը գեղեցիկ պատկերված է լեգենդար նկարիչ Լեոնարդո դա Վինչիի կողմից: Այն, անվիճելիորեն, ամենահայտնի և խոսված արվեստի գործն է: Էներգետիկ ժպիտով տիկնոջ այս դիմանկարը ցուցադրվում է Փարիզի Լուվրում և կնոջ ինքնության վերաբերյալ հսկայական քննարկումների առարկա է դարձել: Շատ փորձագետներ կարծում են, որ նկարում պատկերված գեղեցիկ կինը Լիզա Գերարդինին է, Ֆրանչեսկո դել Ջոկոնդոյի կինը, մեծահարուստ տղամարդ, որն ապրում էր Լեոնարդոյի տան մերձակայքում: Ասում են, որ այս նկարը հատկապես պատրաստվել է զույգի երկրորդ երեխայի ծնունդը նշելու համար: Այնուամենայնիվ, կան շատ ուրիշներ, ովքեր դեռ կասկածի տակ են դնում առարկայի ինքնությունը տեսություններով, նշելով, որ դա Լեոնարդոյի օգնականի դիմանկարն է կամ նրա տղամարդ սիրեկաններից մեկը, իսկ ոմանք էլ պնդում են, որ այն իրականում նկարչի ինքնանկարն է:
Մի կողմ թողնելով առարկայի ինքնությունը, նկարը հայտնի է նաև իր հանելուկային ժպիտով, որն անհետանում է դիտման անկյունից: Լեոնարդոն, որն ինքնին նույնքան գիտնական էր, ինչքան որ նկարիչ, ենթադրվում է, որ օգտագործել է «սֆումատո» կոչվող տեխնիկա, որը ներառում էր ներկանյութերի խառնուրդ աչքերի և բերանի շուրջ: Այս խառնուրդը օգնում է հնարքով խաբել մարդու աչքին:
Վան Գոգի «Աստղալից գիշերը» գեղեցիկ պտույտները ու կախարդող գունապնակը իսկապես հետաքրքրաշարժ են, և նկարի հետևում ընկած պատմությունը նույնպես: Այս նկարը փաստացի տեսարան է այն հոգեբուժարանից, որտեղ գտնվել է նկարիչը: Վինսենթ Վան Գոգը հոգեբուժարան էր ընկել հոգեկան խանգարման պատճառով:
Այս տեսարանը Վան Գոգը տեսել է արևածագից անմիջապես առաջ, որը նա օրվա ընթացքում վերստեղծել է իր ստուդիայում, քանի որ իրեն թույլ չեն տվել նկարել հոգեբուժարանի իր ննջասենյակում: Այս նկարին վերաբերյալ հետաքրքիր փաստն այն է, որ դրա վառ աստղը Վեներան է, որը Գոգը կարծում էր՝ «առավոտյան աստղ» է: Հետագայում դա հաստատեցին նաև հետազոտողները, քանի որ 1889 թվականի գարնանը Վեներան բավականին մոտ էր երկրին և տեսանելի էր:
Քանի որ Վան Գոգը իր պատուհանից իսկապես չէր կարողանում տեսնել Սեյնթ-Ռեմի գյուղը, նա նկարեց հիշողությամբ: Հայտնի չէ ՝ նկարում պատկերված գյուղը նկարչի սեփական հայրենի քաղաքն է, թե ֆրանսիական քաղաք: Նկարում պատկերված նոճու ծառերը կապված են մահվան հետ և նշանակում են, որ միայն մահը կարող է մեզ տանել դեպի աստղերը: Շատ տարօրինակ է, որ չնայած նկարը շատ սրտեր է գերել, նկարչին այն այնքան էլ դուր չի եկել:
Ճիչը ամենաթանկ նկարներից մեկն է: Այս արվեստի գործի հետևում ընկած պատմությունը ավելի հզոր է դարձնում այն: Նկարիչը ոգեշնչվել է, երբ անցնում էր փողոցով: Մի երեկո նկարիչ Էդվարդ Մունկը քայլում էր փողոցներով:
Նա բավականին հոգնած էր: Նկատեց, որ մայրամուտի ժամանակ ամպերը արյունոտ ու կարմիր էին թվում: Դա հենց այն ժամանակ է, երբ նա, անհանգիստ և ուժասպառ, զգաց, որ բնությունն ինքն է ճչում: Նա այդ ամբողջ վերապրածը նկարել է կտավի վրա, ինչպես կա:
Այս նկարում ամպերը պատկերված են արյան կարմիր գույնով, հենց այն, ինչ նա զգացել է այդ երեկո: Այնուամենայնիվ, ոմանց համար նկարի արյունոտ կարմիր գույնը, կարծես, ոգեշնչված է Կրակատաու հրաբխի ժայթքումից 1883-84 թվականներին: Այս նկարը նաև պատկերում է խանգարում, հոգեկան տառապանք ոմանց համար: «Ճիչ»-ի հայտնիությունը ակնհայտ է նաև այն փաստից, որ այս նկարը երկու անգամ գողացվել է, բայց հետագայում վերադարձվել:
Արուս Ստեփանյան
Ամալյա Ղազանչյան